# Delta–2

### A Wikipédiából, a szabad lexikonból.

A Delta-2 (7426) a Stardust űrszondával indítás előtt
A Delta rakéták fejlődése

A Delta-2 egyszer használható hordozórakétát a Boeing építi és 1989-től van szolgálatban. A Space Shuttle miatt az Egyesült Államokban az összes egyszer használnató hordozórakétát kiiktatták volna, de a Challenger-katasztrófa miatt a Delta rakéták fejlesztése is tovább folytatódott. A Delta-2-t eredetileg a GPS Block II műholdak indítására tervezték. 2004. augusztusáig 115 sikeres indítást végeztek vele.

A Delta-2 típusait egy négyszámjegyű jelzéssel látták el:

- Az első szám a 6 vagy a 7, amely a Delták 6000-es vagy 7000-es sorozatát jelöli. Az utóljára 1992-ben repült 6000 szériának bővített hajtóanyagtartállyal, RS-27 főhajtóművel és Castor-4A gyorsítórakétákkal rendelkező első fokozata volt. A jelenlegi 7000-es szériának RS-27A hajtóműve és GEM (Graphite-Epoxy Motor) gyorsítófokozata van. A GEM nagyobb és kompozit burkolatának köszönhetően tömege kisebb mint a Castor.
- A második szám a gyorsítórakéták számát jelzi, legtöbbször 9. Ebben az esetben hatot gyújtanak be indításkor és hármat indítás után egy perccel. A 3 vagy 4 gyorsítórakétás változatok indításkor az egészet begyújtják.
- A harmadik szám a 2, amely az Aerojet AJ10 hajtóművel ellátott fokozatot jelöli. Ez a hajtómű összetett küldetéseken újraindítható. Csak a 6000-es széria előtti Delták használtak más hajtóművet, a TR-201-et.
- Az utolsó szám a harmadik fokozatot jelöli. A 0 jelentése, hogy nincs harmadik fokozat, az 5 a PAM (Payload Assist Module) fokozatot jelöli Star-48 hajtóművel, a 6 STAR-37-el.

Pl. egy Delta 7925 7000-es szériájú, kilenc GEM gyorsítófokozattal és egy PAM harmadik fokozattal. Egy Delta 7320 két fokozatú rakéta három gyorsítófokozattal.

- A Delta-2 Heavy a nagyobb GEM-46 gyorsítófokozattal rendelkezik, amelyet eredetileg a Delta-3 számára fejlesztettek ki. Ennek jelölése a 7xxxH.

Delta-2 rakétával indított fontos űreszközök: Mars Global Surveyor, Mars Pathfinder, Mars Climate Orbiter, Mars Polar Lander, Stardust, Mars Odyssey, CONTOUR, ICESat, CHIPSat, Mars Exploration Rovers (MER-A és MER-B), Spitzer-űrtávcső, Gravity Probe B, Aura, MESSENGER, Swift, Deep Impact, CloudSat, CALIPSO, STEREO, THEMIS, Dawn, Phoenix, GLAST.

## [szerkesztés] Külső hivatkozások

- Boeing IDS honlap
- Delta I, II und III Site from Gunter Krebs
- A Delta rakéta története

A lap eredeti címe "http://hu.wikipedia.org../../../d/e/l/Delta%E2%80%932.html"

Kategória: Delta rakéták

##### Views

- Szócikk
- Vitalap
- Aktuális változat

##### Keresés

##### Más nyelveken

- English